Source: http://www.legex.ro/OUG-28-2008-85697.aspx
Timestamp: 2019-08-18 02:00:00+00:00
Document Index: 41807517

Matched Legal Cases: ['articolul 2', 'articolul 32', 'articolul 33', 'articolul 33', 'articolul 33', 'articolul 33', 'articolul 33', 'articolul 33', 'articolul 37', 'articolul 78', 'articolul 78', 'articolul 86']

OUG 28/2008 | Legislatie gratuita
OUG 28 2008 completeaza Legea 273 2006
OUG 28 2008 modifica Legea 273 2006
OUG 28 2008 aprobat de Legea 206 2008
ORDONANTA URGENTA Nr. 28 din 19 martie 2008
ACT PUBLICAT IN: MONITORUL OFICIAL NR. 217 din 21 martie 2008
In Raportul de ţară al Comisiei Europene din 20 iunie 2007 se menţionează că asigurarea capacităţii administrative de gestionare a instrumentelor structurale a fost evaluată ca reprezentând un domeniu critic.
In perioada 2008-2013 România este beneficiara unor importante transferuri financiare în cadrul politicii de coeziune a Uniunii Europene, fapt ce impune luarea tuturor măsurilor necesare pentru a asigura o capacitate de absorbţie ridicată a acestor fonduri.
O astfel de măsură constă în creşterea autonomiei financiare a autorităţilor administraţiei publice locale, astfel încât acestea să poată aloca resurse financiare pentru cofinanţarea proiectelor.
Având în vedere cele prezentate mai sus, se impune adoptarea în regim de urgenţă a unui act normativ din care să reiasă faptul că România a luat toate măsurile necesare pentru consolidarea capacităţii administrative şi financiare de gestionare a instrumentelor structurale.
Neadoptarea acestei măsuri are consecinţe negative asupra situaţiei economico-financiare a colectivităţilor locale şi va determina, în lipsa unor măsuri urgente, menţinerea decalajelor existente la nivelul infrastructurii între spaţiul românesc şi statele europene.
1. La articolul 2, punctul 40 se modifică şi va avea următorul cuprins:
„40. finanţări rambursabile - obligaţii ale instituţiilor publice locale provenite din finanţări angajate prin instrumentele datoriei publice locale, pe baze contractuale sau garantate de către autorităţile administraţiei publice locale, conform dispoziţiilor prezentei legi şi ale Ordonanţei de urgenţă a Guvernului nr. 64/2007 privind datoria publică, cu modificările şi completările ulterioare."
2. La articolul 32, alineatul (7) se modifică şi va avea următorul cuprins:
„(7) Orice persoană subiect al unui raport juridic fiscal, inclusiv operatorul economic, instituţia publică şi instituţia publică locală, care are organizată o entitate, cu sau fără personalitate juridică, la altă adresă decât sediul social al subiectului respectiv, cu minimum 5 persoane care realizează venituri din salarii, are obligaţia să solicite înregistrarea fiscală a entităţii respective, ca plătitoare de salarii şi de venituri asimilate salariilor, la organul fiscal din subordinea Agenţiei Naţionale de Administrare Fiscală în a cărui rază teritorială se află adresa unde se desfăşoară efectiv activitatea acelei entităţi. Solicitarea se face în termen de 30 de zile de la data înfiinţării, pentru entităţile nou-înfiinţate. Organul fiscal are obligaţia ca, în termen de 5 zile de la înregistrarea fiscală, să transmită o copie de pe certificatul de înregistrare fiscală primarului unităţii administrativ-teritoriale/sectorului municipiului Bucureşti în a cărei/cărui rază teritorială îşi desfăşoară efectiv activitatea entitatea respectivă. Plătitorii de salarii şi de venituri asimilate salariilor au obligaţia să organizeze şi să conducă contabilitatea astfel încât aceasta să reflecte impozitul aferent veniturilor fiecărei luni, calculat, reţinut şi virat, pe fiecare entitate care intră sub incidenţa prezentului alineat."
3. La articolul 33 alineatul (3), litera b) se modifică şi va avea următorul cuprins:
,,b) 20% din sumă se repartizează, prin hotărâre a consiliului judeţean, pentru susţinerea programelor de dezvoltare locală şi pentru susţinerea proiectelor de infrastructură care necesită cofinanţare locală. Hotărârea consiliului judeţean se comunică directorului direcţiei generale a finanţelor publice judeţene, instituţiei prefectului şi consiliilor locale din judeţ."
4. La articolul 33 alineatul (4), literele a) şi b) se modifică şi vor avea următorul cuprins:
,,a) calculează indicatorii «impozitul pe venit mediu pe locuitor/pe unitatea administrativ-teritorială» şi, respectiv, «impozitul pe venit mediu pe locuitor/pe ansamblul judeţului», după următoarele formule:
Ivm.I = Iv.I / Nr. loc.I
Ivm.I - impozitul pe venit mediu pe locuitor, încasat pe unitatea administrativ-teritorială în anul anterior anului pentru care se face repartizarea;
Iv.I- impozitul pe venit încasat pe unitatea administrativ-teritorială în anul anterior anului pentru care se face repartizarea;
Nr.loc.I - numărul locuitorilor din unitatea administrativ-teritorială;
Iv.j- impozitul pe venit încasat pe ansamblul judeţului în anul anterior anului pentru care se face repartizarea, obţinut prin însumarea impozitului pe venit încasat pe fiecare unitate administrativ-teritorială a judeţului;
Nr.loc.j- numărul locuitorilor din judeţ;
b) datele utilizate, modul de calcul şi repartizarea efectuată conform alin. (3)-(9) se transmit în format electronic Ministerului Internelor şi Reformei Administrative, în termen de 5 zile calendaristice de la repartizarea aprobată prin decizie a directorului direcţiei generale a finanţelor publice judeţene, respectiv a municipiului Bucureşti, precum şi prin hotărâri ale consiliilor judeţene, respectiv a Consiliului General al Municipiului Bucureşti."
5. La articolul 33 alineatul (4), după litera a) se introduce o nouă literă, litera a1), cu următorul cuprins:
,,a1) în situaţia în care datele privind impozitul pe venit nu sunt disponibile la finele anului anterior anului pentru care se face repartizarea, impozitul pe venit pe unităţile administrativ-teritoriale componente ale judeţului, utilizat în calculele prevăzute la lit. a), se determină după următoarea formulă:
Iv.I - impozitul pe venit încasat pe o unitate administrativ-teritorială componentă a judeţului;
Ivn - impozitul pe venit încasat în lunile anterioare lunii de calcul pe unitatea administrativ-teritorială componentă a judeţului;
Impozitul pe venit pe total judeţ se obţine prin însumarea impozitului pe venit pe unităţile administrativ-teritoriale componente ale judeţului, stabilit conform formulei prevăzute în prezenta literă."
6. La articolul 33 alineatul (6), litera b) se modifică şi va avea următorul cuprins:
,,b) 15% din sumă, precum şi sumele reţinute prin aplicarea corespunzătoare a prevederilor alin. (4) lit. f) se repartizează prin hotărâre a Consiliului General al Municipiului Bucureşti, cu respectarea procedurii prevăzute la alin. (5), pentru susţinerea programelor de dezvoltare locală şi pentru susţinerea proiectelor de infrastructură care necesită cofinanţare locală. Hotărârea Consiliului General al Municipiului Bucureşti se comunică directorului Direcţiei Generale a Finanţelor Publice a Municipiului Bucureşti, Instituţiei Prefectului - Municipiul Bucureşti şi consiliilor locale ale sectoarelor municipiului Bucureşti."
7. La articolul 33, după alineatul (7) se introduc două noi alineate, alineatele (71) şi (72), cu următorul cuprins:
„(71) Incepând cu anul 2008, autorităţile administraţiei publice locale pot cuprinde în bugetele locale investiţii a căror finanţare este asigurată din venituri proprii numai dacă au asigurate integral veniturile necesare acoperirii cheltuielilor curente, cuprinse în secţiunea de funcţionare, pentru realizarea atribuţiilor şi competenţelor stabilite prin lege, specifice fiecărei unităţi administrativ-teritoriale/subdiviziuni administrativ-teritoriale. Nu intră sub incidenţa prezentului alineat investiţiile a căror finanţare se asigură din contractarea de datorie publică locală, din transferuri către bugetele locale, din fonduri de rezervă, din veniturile afectate unor programe sau proiecte de dezvoltare naţională, regională, judeţenă sau din programe ori proiecte care beneficiază de fonduri externe.
(72) Pe parcursul execuţiei bugetare ordonatorii de credite urmăresc asigurarea în totalitate a cheltuielilor curente ale instituţiilor sau serviciilor publice locale."
8. La articolul 33, alineatul (9) se modifică şi va avea următorul cuprins:
„(9) Numărul locuitorilor din unităţile administrativ-teritoriale utilizat în calculele prevăzute în prezentul articol este cel comunicat de direcţiile judeţene de statistică, respectiv de Direcţia Regională de Statistică a Municipiului Bucureşti, după caz, la data de 1 iulie a anului anterior anului de repartizare. Suprafaţa din intravilanul unităţilor administrativ-teritoriale utilizată în calculele prevăzute în prezentul articol este cea comunicată de oficiul de cadastru şi publicitate imobiliară de la nivelul judeţului sau, după caz, al municipiului Bucureşti, la data de 1 iulie a anului anterior anului de repartizare."
9. La articolul 37, alineatul (3) se modifică şi va avea următorul cuprins:
„(3) Repartizarea pe unităţi administrativ-teritoriale a limitelor sumelor defalcate din unele venituri ale bugetului de stat destinate echilibrării bugetelor locale se realizează în condiţiile prevederilor art. 33, utilizând indicatori stabiliţi la finele anului anterior anului de calcul."
10. La articolul 78 alineatul (1), după litera c) se introduce o nouă literă, litera d), cu următorul cuprins:
,,d) nerespectarea dispoziţiilor art. 33 alin. (71) şi (72)."
11. La articolul 78, după alineatul (2) se introduce un nou alineat, alineatul (21), cu următorul cuprins:
„(21) Contravenţiile prevăzute la alin. (1) lit. d) se sancţionează cu amendă de la 10.000 lei la 50.000 lei."
12. La articolul 86 alineatul (1), litera b) se modifică şi va avea următorul cuprins:
,,b) art. 33 alin. (4) lit. f) şi g) intră în vigoare la data de 1 ianuarie 2008, iar art. 74 şi 75, la data intrării în vigoare a legii speciale prevăzute la art. 85."
Art. II. - Pentru entităţile înfiinţate până la data intrării în vigoare a prezentei ordonanţe de urgenţă, solicitarea prevăzută la art. 32 alin. (7) din Legea nr. 273/2006 privind finanţele publice locale, cu modificările şi completările ulterioare, inclusiv cu cele prevăzute în prezenta ordonanţă de urgenţă, se face în termen de 15 zile de la data intrării în vigoare a prezentei ordonanţe de urgenţă.
Art. III. - Prevederile prezentei ordonanţe de urgenţă intră în vigoare la 3 zile de la publicarea în Monitorul Oficial al României, Partea I, cu excepţia pct. 4 şi 5 ale art. I, care intră în vigoare începând cu data de 1 ianuarie 2009 şi sunt utilizate pentru repartizarea cotelor defalcate din impozitul pe venit şi a sumelor defalcate din unele venituri ale bugetului de stat destinate echilibrării bugetelor locale începând cu anul 2009.
Art. IV. - Legea nr. 273/2006 privind finanţele publice locale, publicată în Monitorul Oficial al României, Partea I, nr. 618 din 18 iulie 2006, cu modificările şi completările ulterioare, precum şi cu modificările şi completările aduse prin prezenta ordonanţă de urgenţă, după aprobarea acesteia prin lege, se va republica, dându-se textelor o nouă numerotare.
COMENTARII la OUG 28/2008
Momentan nu exista niciun comentariu la OUG 28 din 2008
Alte acte pe aceeaşi temă cu OUG 28/2008
Legea 206 2008
privind aprobarea Ordonantei de urgenta a Guvernului nr. 28/2008 pentru modificarea si completarea Legii nr. 273/2006 privind finantele publice locale